open-index/open-wikipedia-markdown huggingface dataset:
Նաջաթ Վալլո-Բելկասեմ

**Նաջաթ Վալլո-Բելկասեմը** (, ),  ֆրանսիացի քաղաքական գործիչ, ունի մարոկկոնյան ծագում։

## Կենսագրություն
Ծնվել է 1977 թվականի հոկտեմբերի 4-ին Մարոկկոյի Նադոր քաղաքի մոտ գտնվող  Beni Chiker վայրում։ Ընտանիքի յոթ երեխաներից երկրորդն է եղել։ Ունի իսպանական և ալժիրական արմատներ։

1982 թվականին երեխաները մայրերի հետ տեղափոխվում են Ֆրանսիա, որի Ամեն քաղաքում հայրը աշխատում էր որպես բանվոր։ Այստեղ մեծացել և ավարտել է դպրոցը։ 2002 թվականին ավարտում է Փարիզի քաղաքական հետազոտությունների ինստիտուտը։ Ինստիտում ծանոթանում է Բորիս Վալլոյի () հետ և 2005 թվականի օգոստոսի 25-ին ամուսնանում վերջինիս հետ։

2002 թվականի սկսած Ֆրանսիայի Սոցիալիստական կուսացության անդամ է, հանդես է եկել  Լեոնի քաղաքապետ  Ժերար Կոպլնի կազմում։

2007 թվականի Ֆրանսիայի նախագահական ընտրությունների նախընտրական քարոզարշավի ժամանակ եղել է Սեգոլեն Ռույալի  քարտուղարը։ 2008 թվականից նա եղել է Լեոնի քաղաքապետի խորհրդատուն մեծամասշտաբ երիտասարադական և հասարակական միջոցառումների  գծով։

2012 թվականի մայիսի 16-ից մինչև 2014 թվականի օգոստոսի 25-ը եղել է կանանց իրավունքների նախարար, միաժամանակ զբաղվելով այլ քաղաքական գործունեություններով։ 2014 թվականի օգոստոսի 25-ին դառնում է Ֆրանսիայի պատմության մեջ առաջին կին կրթության նախարարը (2017 թվականի մայիսի 17-ին Էդուար Ֆիլիպի կառավարություն կազմելուց հետո զրվում է նախարարական պաշտոնից)։

Իրեն բնութագրում է որպես «ոչ գործնական մուսուլման»։

## Ծանոթագրություններ

## Արտաքին հղումներ
* Vallaud-Belkacem attaquée sur sa double nationalité  (Ֆրանսերեն )
* Объявлен новый состав правительства Франции

Կատեգորիա:1977 ծնունդներ
Կատեգորիա:Անձինք այբբենական կարգով
Կատեգորիա:Հոկտեմբերի 4 ծնունդներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի իրավաբաններ
Լեգենդը (ֆիլմ, 1985)

**«Լեգենդ»** (), 1985 թվականի ֆիլմ։ Ռեժիսորը Ռիդլի Սքոթն է։ Ժանր՝ Ֆենտեզի։

## Սյուժե
Խավարի Տիրակալը ցանկանում է ներքաշել աշխարհը իր խավարի մեջ և Բրիկսի գլխավորությամբ երկիր է ուղարկում իր գոբլիններին, որպեսզի սպանեն բոլոր ողջ մնացած միաեղջյուրներին։

Արքայադուստր Լիլին գնում է անտառ զբոսնելու, որպեսզի հանդիպի Ջեքի հետ։ Ջեքը արքայադստերը սովորեցնում է կենդանիների լեզուն և հենց այդ օրը որոշում է ցույց տալ միաեղջյուրներին։ Նրանք հիանում էին միաեղջյուրներով, չիմանալով, որ գոբլիները հետևում էին նրանց և պատրաստվում էին հարձակման։ Լիլին, չնայած նրան, որ Ջեքը արգելել էր մոտենալ միաեղջյուրներին, մոտենում է նրանց։ Դա թույլ տվեց Բրիկսին թունավոր նետով խոցել միաեղջյուրին։ Միաեղջյուրին սպանում են և եղջյուրը կտրում։ Ջեքը ու Լիլին ոչինչ չեն նկատում և շարունակում են զբոսանքը։ Արքայադուստրը որոշում է փորձել Ջեքին և խնդրում է նրան լճից հանել իր մատանին։ Մինչ Ջեքը սուզվում էր մատանիի հետևից, գոբլինները կտրում են միաեղջյուրի եղջյուրը և անտառում ձմեռ է սկսվում, նույնիսկ լիճը ծածկվում է սառույցով։
 
Ջեքը արթնանում է անտառային արարածների և փերիների շրջապատում։ Նրանք մեղադրում են նրան կանոնների խախտման մեջ, նրա համար, որ նա ցույց էր տվել միաեղջյուրներին օտար մարդուն։ Նրանք որոշում են փոխել իրավիճակը և գնում են որոնումների։ Նրանք գտնում են միաեղջյուրի դիակը։ Նրանցից մեկը մնում է միաեղջյուրին հետևելու համար, իսկ մյուսները գնում են Ջեքի հետ նրա համար զենք գտնելու համար։

Խավարի տիրակալը ստանում է եղջյուրը և ուղարկում է գոբլիններին երկրորդ միաեղջյուրի հետևից։ Արքայադուստրը լսեց այդ խոսակցությունը և շտապեց դրա մասին հայտնել Տոմին, բայց արդեն շատ ուշ էր և նրան միաեղջյուրի հետ միասին գերի են վերցնում։

Խավարի Տիրակալը հավանում է Լիլի արքայադստերը, և նա առաջարկում է Լիլիին ամուսնանալ իր հետ։ Նա համաձայնվում է, բայց մի պայմանով, եթե նա իրեն միաեղջյուրին սպանել թույլատրի։ Այդ ընթացքում Ջեքը ընկերների հետ պատրաստում է լուսարտացոլիչ։ Արարողակարգի ժամանակ Լիլին եղջյուրը կտրելու փոխարեն արձակում է միաեղջյուրի կապերը, և նա փաղչում է։ Իսկ Ջեքին և իր ընկերներին հաջողվում է վռնդել Խավարի տիրակալին։

## Դերերում

## Ֆիլմի ստեղծողներ
* Հատուկ Էֆեկտներ, գրիմ։ Ռոբ Բոտտին
* Սցենարիստ։ Ուիլյամ Խյոբստեր
* Երաժշտություն։ Ջերրի Գոլդսմիթ, «Tangerine Dream»

## Մրցանակներ
**«[[Օսկար]]» (1987) մրցանակ:**
* Օսկար լավագույն դիմահարդարման և վարսահարդարման համար — Ռոբ Բոտտին և Պիտեր Ռոբբ-Քինգ (Անվանակարգ)
**[[BAFTA]] (1986)**
* Լավագույն Էֆեկտներ —Նիք Ալդեր Պիտեր Վոյսի (Առաջադրվել է)
* BAFTA մրցանակ լավագույն գրիմի համար — Պիտեր Ռոբբ-Քինգ և Ռոբ Բոտտին (Առաջադրվել է)
* BAFTA լավագույն զգեստների դիզաընի համար — ЧՉառլզ Նոուդ (Առաջադրվել է)
**Սատուռն (1987)**
* Սատուռն մրցանակը լավագույն գրիմի համար — Ռոբ Բոտտին (Առաջադրվել է)

## Ծանոթագրություններ

## Արտաքին հղումներ
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 ֆիլմեր
Կատեգորիա:20th Century Fox ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Բրիտանական ֆիլմեր
Կատեգորիա:Ռիդլի Սքոթի ֆիլմեր
Կատեգորիա:Ֆիլմեր վհուկների մասին
Սանտյագո Ասկասիբար

**Սանտիագո Ասկասիբար** (իսպ․՝ Santiago Ascacibar, փետրվարի 25, 1997, Լա Պլատա, Արգենտինա), արգենտինացի ֆուտբոլիստ, կիսապաշտպան։ Հանդես է գալիս արգենտինական «*Էստոդիանտես*»-ի և Արգենտինայի երիտասարդական հավաքականի կազմում։

## Ակումբային կարիերա
Ասկասիբարը «*Էստոդիանտես*» ֆուտբոլային ակումբի սան է։ 2016 թվականին նա թիմի գլխավոր մարզչի կողմից հրավիրվել է հիմնական կազմ։ Արգենտինայի առաջնությունում իր դեբյուտը Սանտիագոն նշել է փետրվարի 8-ին՝ «*Լաունս*»-ի դեմ խաղում։

Մրցաշրջանի ավարտից հետո նրա հանդեպ սկսել են հետաքրքրվել ռուսական «Սպարտակ»-ն ու «Ռուբին»-ը։

## Միջազգային կարիերա
2016 թվականի ամռանը Սանտիագոն Արգենտինայի օլիմպիական հավաքականի կազմում մասնակցել է Օլիմպիական խաղերին։ Առաջնության ընթացքում նա մասնակցել է Ալժիրի, Հոնդուրասի և Պորտուգալիայի հավաքականների դեմ խաղերին։

2017 թվականին Արգենտինայի երիտասարդական հավաքականի կազմում Ասկասիբարը մասնակցել է Էկվադորում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Բոլիվիայի, Կոլումբիայի, Բրազիլիայի, Էկվադորի, Վենեսուելայի և Ուրուգվայի երիտասարդական հավաքականների դեմ խաղերին։

Երիտասարդական հավաքականի կազմում Սանտիագոն մասնակցել է նաև Հարավային Կորեայում կայացած Աշխարհի երիտասարդական առաջնությանը։ Նա դաշտ է դուրս եկել Գվինեայի, Անգլիայի և Հարավային Կորեայի հավաքականների դեմ խաղերում։

## Ծանոթագրություններ

## Արտաքին հղումներ
* Վիճակագրությունը soccerway․com կայքում
* Էջը sports.ru կայքում

Կատեգորիա:1997 ծնունդներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 25 ծնունդներ
Ոտաբոբիկ երեխան

**«Ոտաբոբիկ երեխան»** (չին. 赤腳小子, անգլ. *The Bare-Footed Kid*), հոնկոնգյան ֆիլմ, որի ռեժիսորն է Ջոննի Թոն։ Ֆիլմի պրեմիերան կայացել է 1993 թվականի ապրիլի 3-ին Հոնկոնգում։ Ռեժիսոր Չժան Չեի *Շաոլինի աշակերտը* (1975) ֆիլմի վերափոխված տարբերակն է։

## Սյուժե
Գյուղաբնակ աղքատ երիտասարդն աշխատանք գտնելու նպատակով մեկնում է քաղաք՝ իր մահացած հոր ընկերոջ մոտ, ով սովորել էր կունֆու, բայց ընտրել էր խաղաղ մասնագիտություն։ Սակայն հանգամանքները դասավորվում են այնպես, որ երիտասարդն ստիպված է լինում կիրառել մարտական արվեստը, որպեսզի վերականգնի արդարությունը։

## Դերերում
* Ահարոն Կուոկ — *Կուան Ֆունիու*
* Մեգգի Չուն — *Պակ Սիուկուան*
* Տի Լուն — *Թյուն Չխինվան*
* Նգ Սինլին — *Վա Սիուլին*
* Փոլ Չխեն — *Վա Լոուսի*
* Քենեթ Չան — *Խակ Վոպոու*
* Էդդի Չեն — *Յուն Տխինյաու*
* Վոն Յատֆեյ — *Կուայ*
* Վոն Սան — *պարտապան բանվոր*
* Յուն Լինտխոու — *Փհեյ*
* Չեն Ֆանսան — *Վոպոուի թիկնապահ*

## Ծանոթագրություններ

## Արտաքին հղումներ
*  
* «Ոտաբոբիկ երեխան»  hkmdb.com կայքում
* «Ոտաբոբիկ երեխան»   Հոնկոնգյան Կինոարխիվի բազայում
* Ֆիլմի գրախոսությունը *HKcinema.ru* կայքում։ 

Կատեգորիա:1993 ֆիլմեր
Կատեգորիա:Հոնկոնգյան ֆիլմեր
1944 (ֆիլմ)

**1944**, 2015 թվականի Էստոնական ռազմական ֆիլմ, նկարահանված՝ Էլմո Նյուգանենի կողմից։ Ֆիլմի պրեմիերան եղել է 2015 թվականի փետրվարին Գերմանիայի Բեռլին քաղաքում, որտեղ այն ցուցադրվել է ավելի վաղ, քան Էստոնիայում և մյուս հյուսիսային եվրոպական երկրներում։ Օսկարի 88-րդ մրցանակաբաշխությանը այն հաղթող է ճանաչվել «լավագույն օտարալեզու ֆիլմի համար» անվանակարգում։

Ֆիլմը սկսվում է 1944 թվականին Թանենբերգի ճակատամարտում (1944 թվական հուլիսի 25 - օգոստոսի 10) այնուհետև Թեհմուրադի ճակատամարտում՝ Սուրվիա թերակղզում (1944 թվական հոկտեմբեր - նոյեմբեր), ցուցադրվել է Էստոնացի զինվորների աչքերով, ովքեր պետք է ընտրեին տարբեր մասեր և պայքարեն իրենց երիտասարդ հայրենակիցների դեմ։ Տարբերակները պետք է ընտրվեին ոչ միայն զինվորների կողմից, այլ նաև իրենց սիրված մարդկանց կողմից։

Ֆիլմը ավելի շատ կենտրոնացված է պատեկարզմի համատեքստում անձի, քան հենց պատերազմի վրա, և ցույց է տալիս պատերազմը երկու պատկերներով՝ Էստոնացիներից նրանք ովքեր գտնվում են կարմիր բանակում և նրանք, ովքեր գտնվում են Գերմանական բանակում։

## Դերերում
* Կասպար Վելբերգ — *Կառլ Տամմիկ*
* Քրիստիան Յուկսյուկա — *Յուրի Յոգի*
* Մայքեն Շմիդ — *Այնո Տամմիկ, Կառլի քույրը*
* Գերդ Ռաուդսեպ — *Անտս Սարաեստե*
* Աին Մյաետոս — *Էվալդ Վիրես*
* Մերտ Պի և Պրիտ Պի — *Կար եղբայրներ*
* Հենդրիկ Տոմպերե — *Քրիստիան Պոդեր*
* Քրիստիան Սավր — *Աբրահամ Ջոֆֆ*
* Ռայն Սիմուլ — *Պրոխեր Սեդով]]*
* Մարթին Միլլ — *Ալֆրեդ Տուլլ*

## Արտադրություն
Ֆիլմի առաջին մասի նկարահանումը տևել է 2013 թվականի հոկտեմբերից մինչև 2014 թվականի Զատկի հանգիստը։ Հետո այն շարունակվել է 2014 թվականի ամռանը, երբ նկարահանումները նորից տեղի ունեցան Սինիմաեդ բլուրնենրում։

Ֆիլմը ֆինանսավորվել է Էստոնիայի կինոինստիտուտի, Էստոնիայի պաշտպանության նախարարության, Էստոնիայի մշակութային հիմնադրամի և անհատական նվիրաբերությունների կողմից։

## Արձագանքներ
IMDb բրիտանական արձագանքների կայքում «1944» ֆիլմը քվեարկած 1,005 օգտատերերի կողմից ունեցել է 7,5/10 արդյունք։

## Ծանոթագրություններ

Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Էստոնական ռազմական ֆիլմեր
Կատեգորիա:Էստոնական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1944 թվականին
Յարոսլավլի պատանի հանդիսատեսի թատրոն

**Յարոսլավլի պատանի հանդիսատեսի թատրոն** (), պատանի հանդիսատեսի թատրոն Յարոսլավլում, Յարոսլավլի մարզի պետական մշակութային կազմակերպություն։

## Շինություն
Ազատության փողոցում պոստմոդերնիզմ ոճով մանկական թատերական համալիրը կառուցվել է 1974-1983 թվականներին՝ 1969 թվականի կազմված նախագծով։ Շինության ընդհանուր ծավալը 75000 մ³ է, ընդհանուր մակերեսը՝ 15000 մ²։ Միավորում է երկու թատրոններ՝ Պատանի հանդիսատեսի թատրոն՝ 750 և 100 տեղով, և Յարոսլավլի պետական տիկնիկային թատրոն՝ 300 տեղով։

Ճարտարապետներն են եղել Վ․ Շուլրիխտերը, Տ․ Ցելիշևան և Մ․ Ռյաբովան, կոնստրուկտորները՝ Ի․ Բրուկը և Ի․ Կոլչուկը։ Կառուցմանը մասնակցել են Յարոսլավլի քանդակագործներ և նկարիչներ Ա․ Մոլոդցովը (կոմպոզիցիաներ տիկնիկային թատրոնի նախասրահի համար), Ի․ Տրեյվուսը, Յու․ Զոլոտովը («Լել» քանդակը նահասրահի ինտերիերի համար), Ելենա Պասխինան և Ի․ Բրանդուկովը (շենքի ճակատի համար քանդակներ), խեցեգործներ Ա․ Եգորովը, Ա․ Մոնախովը։

Շինությունը համարվում է հրապարակի կոմպոզիցիոն կենտրոնը, որը կազմակերպված է նրա շուրջ «Յարոսլավքաղնախագիծ» ինստիտուտի ծրագրով և ստացել է Երիտասարդության հրապարակ անվանումը։

## Պատմություն
Յարոսլավլի պատանի հանդիսատեսի պետական թատրոնը բացվել է 1984 թվականի փետրվարի 22-ին «Հավերժ ողջերը» ներկայացմամբ, որ բեմադրվել է ըստ Վիկտոր Ռոզովի պիեսի, ով անմիջական կապ ուներ թատրոնի բացման հետ։ 1980-ական թվականներին թատրոնն անվանվել է «Երիտասարդության հրապարակի թատրոն»։ Վերջին քառորդ դարում կայացել են 139 պրեմիերաներ։ Երեխաների և պատանիների թատրոնների համար անցկացվող ռուսական և միջազգային կինոփառատոնների մշտական մասնակից է։ Մոսկվայի ռուս-թուրքական ժամանակակից դրամատուրգիայի և թատրոնի փառատոնի մրցանակի դափնեկիր է (2000)։ Վեց անգամ արժանացել է Ֆ․ Վոլկովի անվան մարզային թատերական մրցանակի։ Թատրոնը ղեկավարել են ռեժիսորներ Սերգեյ Ռոզովը, Ստանիսլավ Տայուշևը, Ալեքսանդր Կուզինը։

Ներկայում թատրոնի խաղացանկում ընդգրկված են ներկայացումներ երեխաների, պատանիների և մեծահասակների համար։

## Անձնակազմ
**Ղեկավարություն**

* Նատալյա Նիկոլաևնա Պրոկինա՝ տնօրեն
* Գալինա Միխայլովնա Պրոխորովա՝ թատերախմբի ղեկավար
* Յակով Լազարևիչ Կազյանսկի՝ երաժշտական բաժնի ղեկավար

**Ժողովրդական արտիստներ**

* Վիտալի Լվովիչ Ստուժև

**Վաստակավոր արտիստներ**

* Վիկտոր Իվանովիչ Գրիգորյուկ
* Յուրի Իվանովիչ Իվանով
* Եվգենյա Վլադիմիրովնա Զասուխինա
* Իրինա Ստեփանովնա Կապրալովա
* Յուրի Արկադևիչ Կլիպ
* Ալլա Կոնստանտինովնա Կորմակովա
* Օլեգ Ալեքսանդրովիչ Չելնոկով

## Ծանոթագրություններ

## Արտաքին հղումներ
* Պաշտոնական կայք
* «нАш, только нАш» թատերական թերթի կայքը
* Թատերաբեմի պարամետրերը։ *Թատերական Ռուսաստան*
* Մանկական թատրոնի համալիր (Յարոսլավի պատանի հանդիսատեսի թատրոն) . *Սովետական ճարտարապետություն*

Կատեգորիա:Պատանի հանդիսատեսի թատրոններ
Կատեգորիա:Ռուսաստանի թատրոններ
Բենջի

**«Բենջի»** (), 1974 թվականի ամերիկյան ընտանեկան ֆիլմ, որը առաջինն է, որ պատմում է Բենջի անունով շան արկածների մասին։ Հաջորդը՝ «Հանուն Բենջիի հանդեպ սիրո»։

## Սյուժե
Բենջին հասարակ ընկերասեր շուն է, որն ապրում է տեխասյան ոչ մեծ քաղաքում։ Տեղի բնակիչները սիրում են նրան և ուտելիք են տալիս։ Շուտով նա հանդիպում է իր նման մի հասարակ շան։ Երբ երկու երեխաներ, որոնց Բենջին սիրում է, գողացվում են փոխհատուցում ստանալու համար, երկու շները պայքարում են չարագործների դեմ և ազատում երեխաներին։

## Դերերում
*  — *[[:en:Benji|Բենջի]]
*  — *Մերի
* Սինտիյա Սմիթ — *Սինդի Չամպան
* Ալլեն Ֆիուզատ — *Պոլ Չամպան
*  — *բժիշկ Չամպան
* [[Քրիստոֆեր Կոննելլի]] — *Հենրի
*  — *Ռայլի
* [[Մարկ Սլեյդ]] — *Միտչ
* Դոբորա Ուոլլի — *Lինդա
*  — *լեյտենանտ Սեմյուել
* Ֆրենսիս Բավե — *дама с котом
*  — *Bիլլ
*  — *Տաթթլ ոստիկանը

== Պարգևներ և անվանակարգեր ==
* [[Օսկար (մրցանակ, 1975)|1975 թվականին]] ֆիլմն անվանակոչվել է «Օսկար»-ի համար, որպես լավագույն երգ («I Feel Love (Benji’s Theme)»), սակայն չհաղթեց այն։
* Այդ նույն թվականին ֆիլմը հաղթեց «[[Ոսկե գլոբուս]]» մրցանակը այդ նույն կատեգորիայում։

== Պրեմիերային ցուցադրումը տարբեր երկրներում ==
* [[ԱՄՆ]] — [[հոկտեմբերի 17]] [[1974]]
* [[Արգենտինա]] — [[հունվարի 23]] [[1975]]
* [[Գերմանիայի Ֆեդերատիվ Հանրապետություն|Արևմտյան Գերմանիա]] — [[հոկտեմբերի 17]] [[1975]]
* [[Ավստրալիա]] — [[դեկտեմբերի 18]] [[1975]]
* [[Ֆրանսիա]] — [[հունիսի 23]] [[1976]]
* [[Նիդերլանդներ]] — [[հուլիսի 1]] 1976
* [[Դանիա]] — [[հոկտեմբերի 15]] 1976
* [[Ֆինլանդիա]] — [[մայիսի 13]] [[1977]]
* [[Շվեդիա]] — [[դեկտեմբերի 10]] 1977

== Բոլոր ֆիլմերը Բենջիի մասին ==
* Benji — Բենջի (1974)
* For the Love of Benji — Հանուն Բենջիի հանդեպ սիրո (1977)
* Benji’s Very Own Christmas Story — [[Բենջիի ամանորյա արկածները]] (1978)
* Benji at Work — Բենջին աշխատանքի ժամանակ (1980)
* Oh! Heavenly Dog — Աստվածային շուն
* Benji the Hunted — Բենջին կորել է (1987)
* Benji: Off the Leash! — Բենջիի վերադարձը (2004)

== Ծանոթագրություններ ==


== Գրականություն ==
* *Քրիս Հոլմլանդ, Ջասթին Ուայաթթ.'' «Contemporary American Independent Film: From the Margins to the Mainstream», изд. «Psychology Press», стр. 238—239 ISBN 0-415-25486-8

Կատեգորիա:1970-ականների անգլերեն ֆիլմեր
Կատեգորիա:1974 ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ֆիլմեր շների մասին
Կատեգորիա:1970-ականների ամերիկյան ֆիլմեր
Կատեգորիա:Ամերիկյան անկախ ֆիլմեր
Dustards (ֆիլմ)

**Dustards**, ռեժիսոր Ստանիսլավ Գուրենկոյի վավերագրական road movie ֆիլմը, որը պատմում է Արևելյան Ուկրաինայում մոտոճանապարհորդության մասին։ Պրեմիերան կայացել է 2016 թվականի նոյեմբերի 3-ին։

«Dustards» ֆիլմը՝ մարդու և բնության երկխոսության պատմություն է, տղամարդկային ընկերության, ընտրության, ինչպես նաև ճանապարհորդության մասին է, որտեղ նույնիսկ ամենակարճ ճանապարհորդությունը կարող է մարդուն ամբողջովին փոխել։

Ուկրաինայում ցուցադրվել է 2017 թվականի ապրիլի 20-ին։

## Ֆիլմի մասին
Ֆիլմի պատմությունն սկսվել է 2015 թվականի ամռանը, երբ չորս ընկերներ և նկարահանման մի փոքր խումբ որոշեցին բացահայտել Կարպատների անհավատալի գեղեցիկ վայրի աշխարհը։

Անձրև, շոգ, փոշի, հոգնածություն, քնի պակաս և այլն՝ այս ամենը մեր ճանապարհորդության ամենափոքր մասն էր։ Բայց այն էմոցիաները, որոնք ես ինքս զգացի և շարունակում եմ զգալ՝ ֆիլմի վրա աշխատելիս, ինձ համար դարձել էր գլխավոր մոտիվացիա և աշխատելու ոգեշնչում:

Չորս ընկերներից բացի, ժապավենի լիիրավ դերասաններ դարձան չորս մոդիֆիկացիոն մոտոցիկլներ. Honda CX500 1982, Yamaha XS750 1978, BMW R100 1986 և HondaMagna:

Ֆիլմի ստեղծողները իրենց առջև խնդիր էին դրել, որպեսզի ֆիլմի ամեն դիտորդ զգա տնից դուրս գալու և ճանապարհորդելու զգացումը՝ ինչ-որ մեկը դեպի ճանապարհ, ինչ-որ մեկն էլ՝ ինքն իրեն գտնելու։

## Հետաքրքիր փաստեր
* Սա առաջին ուկրաինական վավերագրական ֆիլմն է մոտոճանապարհորդության մասին Կարպատներում։
* Ֆիլմը պատրաստվել և լույս է տեսել *Red Glass Production* կազմակերպության կողմից։ Սա առաջին կինոնախագիծն էր, որով զբաղվել է *Red Glass*-ը։
* Ֆիլմի առաջին տիզերը համարվում է նաև SashaBoole-ի «Ճանապարհ» երգի տեսահոլովակը։

## Մրցանակներ
* 2017 — Platinum award / International Independent Film Festival (Los Angeles)
* 2017 — Best documentary / London Independent Film Awards
* 2017 — Remi Award / Worldfest — Houston International Film Festival

## Ծանոթագրություններ

## Արտաքին հղումներ
* 
* 
* 
* 
* 

### Թրեյլերներ
* 
* 
* 

Կատեգորիա:2016 ֆիլմեր
Կատեգորիա:Ուկրաինական ֆիլմեր
Կատեգորիա:Ուկրաիներեն ֆիլմեր
Կատեգորիա:Վավերագրական ֆիլմեր ըստ երկրի
Լոնդոնի բիզնես դպրոց

**Լոնդոնի բիզնես դպրոց** (, նաև հայտնի է որպես LBS), բարձրագույն ուսումնական հաստատություն Լոնդոնում։

Լոնդոնի համալսարանի (University of London) բիզնես դպրոցն է ։ Ստեղծվել է 1964 թվականին։ 2010 թվականից սկսած հանձնում է սեփական դիպլոմ, մինչ այդ տրվում էր University of London-ի դիպլոմ։ Դպրոցը առաջարկում է MBA (Master of Business Administration) սովորելու ամբողջական ծրագիր, ինչպես նաև դոկտորական և այլ ծրագրեր բարձրագույն կրթության համար. աշխարհում առաջին Masters in Finance (1993 թվականից սկսած, 2011 թվականին ծրագիրը Financial Times-ի կողմից համարվել է առաջինը աշխարհում), Masters in Management, Executive MBA, Sloan և այլն։

Ըստ Financial Times-ի (Financial Times Global MBA Rankings 2010)՝ դպրոցը առաջինն է ամբողջ աշխարհի բիզնես դպրոցների ցանկում։

London Business School ընդունվել բավական բարդ է, ինչի շնորհիվ այն ամենամրցակցային դպրոցներից մեկն է աշխարհում։ Ընդունվելու համար անհրաժեշտ է ունենալ շատ բարձր GPA, բարձր գնահատական GMAT-ից և ծառայությունների մեծ ցանկ՝ ներառյալ նաև միջազգային փորձը։ Լոնդոնի բիզնես դպրոցի MBA ծրագիր ընդունվելու GMAT-ի միջին գնահատականը 701 է, իսկ MIF ծրագրի դեպքում՝ 710։

Հիմնական գործատուները.
* Ֆինանսներ - Goldman Sachs, J. P. Morgan, UBS, Morgan Stanley, Credit Suisse, BNP Paribas, Barclays, Deutsche Bank,
* Խորհրդատվություն — McKinsey & Company, Boston Consulting Group, Booz & Company, Bain & Company,
* Արդյունաբերությունը — Google, American Express, BT, Shell, Johnson & Johnson, Pepsico, BP:

## MBA-ի համաշխարհային վարկանիշ
MBA ծրագիրը բարձր է գնահատվում բիզնես կրթության ծրագրերի ցանկում և միշտ գտնվում է ամենաբարձր հորիզոնականներում հայտնի վարկանիշային աղյուսակներում։ Financal Times-ում London Business School MBA-ում Լոնդոնի բիզնես դպրոցն զբաղեցնում է առաջին տեղը և՛ եվրոպական, և՛ համաշխարհային դպրոցների մեջ։ 
* Առաջինը՝ ըստ *Financial Times-ի* Global MBA rankings-ի (2010, 2011),
* Երրորդը Եվրոպայում 2009 թվականին QS Global 200 Business Schools Report-ի,
* Երրորդը աշխարհում՝ ըստ *The Wall Street Journal-ի* (2007),
* Հինգերորդը ըստ՝ BusinessWeek-ի (2008),
* Առաջինը՝ ըստ Forbes-ի (2009),
* Երրորդը՝ ըստ Best Global MBAs-ի, որ հրատարակել է CNN Expansion-ի կողմից (2010)։

## Ծանոթագրություններ

## Արտաքին հղումներ
* London Business School
* Լուսանկարը London Business School ձմռանը

Կատեգորիա:Անգլիայի համալսարաններ
Կատեգորիա:Համալսարաններ այբբենական կարգով
Կատեգորիա:Մեծ Բրիտանիայի դպրոցներ
Սթիվեն Մոյեր

**Սթիվեն Մոյեր** (, ի ծնե անունը՝ **Սթիվեն Ջոն Էմերի**, (, ), անգլիացի դերասան, որ հայտնի է Բիլ Կոմպտոնի դերով «Իրական արյուն» սերիալում։

## Կենսագրություն
Մոյերը ծնվել է Բրենդվուդում, Էսսեքս։ Նա սովորել է Սբ. Մարտինի դպրոցում՝ Հաթթոնի միջնակարգ դպրոցում (Էսսեկսի կոմսություն) և ավարտել է Լոնդոնի երաժշտական և դրամատիկական արվեստի ակադեմիան։

## Անձնական կյանք
Մոյերը 2007 թվականից սկսած հանդիպել է  «Իրական արյուն» հեռուստասերիալի իր կոլեգայի՝ Աննա Պեկունի հետ. նրանք ամուսնացել են 2010 թվականի օգոստոսի 21-ին։

2012 թվականի սեպտեմբերին ամուսիններն ունենում են երկվորյակներ՝ տղա՝ Չարլին և աղջիկ՝ Պոպպին։

Դերասանը նախորդ ամուսնությունից ունի երկու երեխա. նրա որդին՝ Բիլլը, ծնվել է 2000 թվականին, իսկ դուստրը՝ Լիլան, ծնվել է 2002 թվականին.

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Ճախրուղի

մինի|Ճախրուղի Պանդա այգում, Ռոզա Խուտոր լեռնային հանգստավայրում
**Ճախրուղի**, վայրէջք պողպատյա մալուխներով՝ ձգողական ուժերի կիրառմամբ, հատուկ սարքի օգնությամբ, որտեղ  օգտագործվում են աղյուսներ։ Դրանով զբաղվում են որպես արկած, զվարճանք կամ ադրենալին ստանալու համար։

## Պատմություն
Մալուխներից կամ պարաններից կազմված, տեղադրված երկու կետերի միջև, նման սարքերը մարդկությանը հայտնի էր վաղ ժամանակներից։ Նրանց հաճախ օգտագործվել են մարդկանց և բեռների տեղափոխման համար՝ անդունդի, գետերի ինչպես նաև անանցանելի տարածքների (հեռավոր Չինաստանի շրջաններում, Կոստա Ռիկայի արևադարձային անտառներում և Ավստրալիայի քիչ բնակված շրջաններում) վրայով։

Նման սարքեր և հարմարանքներ տարբեր երկրներում ունեին տարբեր անուններ՝ Ալպերում իրանց անվանում են տիռոլյան անցում (անգլերեն՝ Tyrolean crossing, Tyrolean traverse), ուրիշ տեղերում «թռչող աղվես» (անգլ. Flying fox) կամ «ուժեղ հակում» (անգլ. inclined strong)։ Հերբերտ Ուելսի 1897 թվականի «Անտեսանելի մարդը» վեպում հիշվում է ուժեղ հակում, որպես Հոգիների օրվա հատված։

## Աշխարհի ամենաերկար ճախրուղիները
*2012 թվականին Նեպալի ZipFlyer-ը (կառավարվում է HighGround Adventures-ի կողմից) եղել է աշխարհի ամենաթեք ճախրուղին (առավելագույնը 56% թեքությամբ)։ Այժմ զբաղեցնում է 2 տեղը, բայց շարունակում է մնալ ամենաբարձրը աշխարհում (650մ)։
*2015 թվականի ամենաերկար ճախրուղին եղել էր Մեքսիկայի «Parque de Aventura Barrancas del Cobre»-ն։ Նա ունի 2545 մետր երկարություն։
*2015 թ սեպտեմբերի 19-ին աշխարհի ամենաթեք ճախրուղին բացվել է Լատվալիցա Բրատով Գորիեշում, Սլովակիայի Պլոտիկայում թռչող բլրի վրա։ Նրա երկարությունը 566 մետր է, իսկ բարձրությունը՝ 202 մետր։ Այն ունի միջինը 38.33% և առավելագույնը՝ 58.6% թեքություն։

## Հետաքրքիր փաստեր
Եվրոպայում ամենաերկար ճախրուղին ունի ընդամենը 1600 մետր երկարություն։

## Ծանոթագրություններ

Կատեգորիա:Ժամանց
Վլադիմիր Վինոկուրով

**Վլադիմիր Նիկոլայլի Վինոկուրով** (, ), ռուս դիվանագետ։

## Կենսագրություն
Ավարտել է ՄՊՀ-ի Ասիայի և Աֆրիկայի երկրների ինստիտուտը (1976)։ 1981 թվականից անցել է դիվանագիտական աշխատանքի։ Տիրապետում է անգլերեն, ֆրանսերեն, լաոսերեն և թայերեն լեզուներին։
* 1982—1984 թվականներին եղել է Լաոսում ԽՍՀՄ դեսպանատան աշխատակից։
* 1990—1995 թվականներին ԽՍՀՄ դեսպանատան աշխատակից, իսկ հետո աշխատել է (1991 թվականից) Լաոսում Ռուսաստանի դեսպանատանը։
* 1998—2002 թվականներին եղել է ԱՄՆ-ում Ռուսաստանի դեսպանության աշխատակից։
* 2007—2013 թվականներին եղել է Սան Ֆրանցիսկոյում Ռուսաստանի գլխավոր հյուպատոսը (ԱՄՆ)։
* 2013—2016 թվականներին հատուկ հանձնարարությամբ դեսպան է եղել Ռուսաստանի ԱԳՆ-ում։
* 2016 թվականի մարտի 14-ից Ճամայկայում Ռուսաստանի Դաշնության արտակարգ լիազոր դեսպանն է։
* 2016 թվականի մարտի 14-ին համատեղության կարգով արտակարգ և լիազոր դեսպան է նշանակվել նաև Անտիգուա և Բարբուդայում, Սենթ Քիթս և Նևիսում, Դոմինիկայում։
* Նաև 2016 թվականի մարտի 14-ից համատեղությամբ նշանակվել է Քինգստոնում (Ճամայկա) Ռուսաստանի Դաշնության մշտական ներկայացուցիչ։
* 2016 թվականի մայիսի 10-ից համատեղությամբ նշանակվել է Սենտ Լյուսիայում Ռուսաստանի Դաշնության դեսպան։

## Դիվանագիտական աստիճան
* Երկրորդ կարգի արտակարգ և լիազոր դեսպան (2007 թվականի հունվարի 29)։
* Առաջին կարգի արտակարգ և լիազոր դեսպան (2001 թվականի սեպտեմբերի 6)։
* Արտակարգ և լիազոր դեսպան (2017 թվականի հունիսի 10)։

## Ընտանիք
Ամուսնացած է, ունի չափահաս որդի և դուստր։

## Ծանոթագրություններ

## Արտաքին հղումներ
* Կենսագրությունը ՌԴ ԱԳՆ կայքում
* Կենսագրությունը Ճամայկայում Ռուսաստանի դեսպանության կայքից 

Կատեգորիա:Ռուս դիվանագետներ
Խուան Օտերո

**Խուան Ֆերնեյ Օտերո Տովար** (անգլ․՝ Juan Ferney Otero Tovar, ), կոլումբիացի ֆուտբոլիստ, կիսապաշտպան։ Հանդես է գալիս արգենտինական «*Էստուդիանտես*»-ի և Կոլումբիայի երիտասարդական հավաքականի կազմում։

## Ակումբային կարիերա
### «Ֆորտալեսա Սիպակիրա»
Օտերոն «*Ֆորտալեսա Սիպակիրա*» ֆուտբոլային ակումբի սան է։ Թիմի կազմում իր դեբյուտը նա նշել է 2014 թվականի մայիսի 28-ին՝ Կոլումբիաի առաջնության շրջանակներում կայացած «*Սանտա Ֆե*»-ի դեմ խաղում։

Թիմի հիմնական կազմում Խուանը իր առաջին գոլը խփել է 2015 թվականի փետրվարի 24-ին՝ «*Ամերիկա*»-ի դեմ խաղում։

### «Դեպորտիվո Լա Կորունյա»
2015 թվականի ամռանը Օտերոն վարձակալական հիմունքներով տեղափոխվել է իսպանական «Դեպորտիվո Լա Կորունյա»։ Նա թիմի կազմում անցկացրել է մեկ մրցաշրջան։

### «Էստուդիանտես»
2017 թվականի սկզբին նորից վարձակալակն հիմունքներով Խուան Օտերոն տեղափոխվել է արգենտինական «*Էստուդիանտես*»։ Արգենտինայի առաջնության շրջանակներում նա իր դեբյուտը նշել է մարտի 10-ին՝ «Վելես Սարսֆիլդ»-ի դեմ խաղում։ Մարտի 15-ին՝ Լիբերտադորեսի գավաթի շրջանակներում կայացած «Բոտաֆոգո»-ի դեմ խաղոմ Խոանը խփել է իր առաջին գոլը արգենտինական թիմի կազմում։

## Միջազգային կարիերա
2015 թվականին Կոլումբիայի երիտասարդական հավաքականի կազմում Խուան Օտերոն մասնակցել է Ուրուգվայում կայացած Հարավային Ամերիկայի երիտասարդական առաջնության։ Առաջնության շրջանակներում նա մասնակցել է Չիլիի, Պերուի, Պարագվայի, Արգենտինաի և Բրազիլիայի հավաքականների դեմ խաղերին։ Առաջնության ընթացքում նա դարձել է մեկ գոլի հեղինակ։

Նույն թվականի ամռանը Օտերոն մասնակցել է Նոր Զելանդիայում կայացած Աշխարհի երիտասարդական առաջնությանը։ Նա մասնակցել է Պորտոգալիայի, Կատարի և Սենեգալի հավաքականների դեմ խաղերին։

## Ձեռքբերումներ
* Հարավային Ամերիկայի երիտասարդական առաջնության փոխչեմպիոն - 2015

## Ծանոթագրություններ

## Արտաքին հղումներ
* 
 

Կատեգորիա:1995 ծնունդներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Մայիսի 26 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Ամիենի ֆուտբոլիստներ
Կատեգորիա:Կոլումբիացի ֆուտբոլիստներ
Թել Քալախի պաշարում

**Թել Քալախի պաշարում** ()՝ Սիրիայի զինված ուժեր կողմից անկացված գործողություն 2011 թվականի մայիսի 14-ից մինչև մայիսի 19-ը։ Սիրիական իշխանությունները հայտարարեցին, որ գործողության նպատակը քաղաքը ահաբեկիչներից ազատելն է, սիրիական ընդդիմության կարծիքով, զինված ուժերի իրական նպատակը՝ ճնշել քաղաքում ժողովրդավարական ցույցերը։

## Գործողություն
Մայիսի 15-ին սիրիացի զինվորները մտան Թել Քալախ քաղաք, որը գտնվում է Լիբանանի հետ սահմանի մոտ։ Այնուհետև հաջորդեց հաղորդագրությունն այն մասին, որ զինվորները սպանում են սիրիական ընդդիմության անդամներին։ Հիմնականում տեղեկատվությունը հաղորդվում էին քաղաքացիական անձերի կողմից, ովքեր փախչում էին դեպի
Քաբիր գետը Լիբանան, խուսափելով բռնություններից։

Սիրիական ընդդիմության տվյալներով՝ մայիսի 16-ին զինված ուժերի զոհեր դարձել են մի քանի մարդիկ,մայիսի 18-ին զոհվեցին ևս ութը։ Մարդիկ սպանվել են հրաձգային զենքից։ Հիմնական իրադարձությունները ծավալվեցին Հարել ալ Բորջ թաղամասում և քաղաքի ծայրամասերում։

Մայիսի 19-ին գործողությունը ավարտվեց, և Սիրիայի իշխանությունները սկսեցին զորքի դուրս բերումը քաղաքի տարածքից։

## Ծանոթագրություններ

Կատեգորիա:Սիրիական ճգնաժամ
Թարա Ֆիցջերալդ

**Թարա Ֆիցջերալդ** (, ), թատրոնի, կինոյի և հեռուստատեսության բրիտանացի դերասանուհի։

## Կենսագրություն
Թարա Ֆիցջերալդը ծնվել է Կակֆիլդում՝ Սուսեկսի կոմսությունում, Մայք Կելլաբիի և Սառա Ջերալդին Ֆիցջերալդի ընտանիքում։ Նա երեք քույրերից մեծն է։ Նրա մայրը իռլանդուհի է, մասնագիտությամբ՝ լուսանկարիչ։ Հայրը արմատներով Իտալիացի է, նկարիչ։ Մայրական կողմով Տառան համարվում է Ջերալդին Ֆիցջերալդի թոռնուհին։

Ծնողները բաժանվել են, երբ աղջիկը ընդամենը երեք տարեկան էր։ Ավելի ուշ, երբ լրացավ Տառայի վեց տարեկանը, նրա մայրը ամուսնացավ իռլանդացի դերասան Նորման Ռոդուեյի հետ։ Հաճախակի տեղափոխությունների պատճառով կապված խորթ հոր դերասանական գործունեության հետ՝ ստիպված էր փոխել մի քանի ուսումնական հաստատություններ։

Դպրոցից հետո նա ընդունվել է Ռիչմոնդական քոլեջ Միդլսեկսում և, չավարտելով ուսումը, գնում է լսումների Դրամատիկական արվեստի թագավորական ակադեմիա, Գիլդհոլսկի երաժշտության ու թատրոնի դպրոց, բայց նրան չի հաջողվում սովորել այնտեղ։ Երկու տարի, աշխատելով որպես մատուցողուհի, ընդունվել է Լոնդոնի դրամատիկական կենտրոն, որը ավարտել է 1990 թվականի ամռանը։ Նրա առաջնաելույթը կինոյում տեղի է ունեցել մեկ տարի անց «Լսե՛ք իմ երգը» կատակերգությունում։ Միջազգային ճանաչում ձեռք է բերել՝ նկարահանվելով 1994 թվականին նկարահանված «Յասամաններ» ֆիլմում, որտեղ նրա գործընկերներն են եղել Հյու Գրանտը և Սեմ Նիլը։ Հոգևորականի կնոջ՝ Էստելլա Քեմփիոնի դերի համար Ֆիցջերալդը առաջադրվել է AFI Award մրցանակաբաշխության լավագույն դերասանուհի անվանակարգում։

1991 թվականից Ֆիցջերալդը սկսել է ակտիվորեն մասնակցել BBC հեռուստաալիքի հեռուստատեսային բեմականացումներում՝ նկարահանվելով ավելի քան 20 ֆիլմերում և սերիալներում։ Զուգահեռ զարգացել է նաև նրա կարիերան թատերական բեմում։ Առաջին նշանակալից աշխատանքն է դարձել դերը *Our Song* (1992) ներկայացումում, որտեղ նրա գործընկերն է եղել Փիթեր Օ՛Տուլը, իսկ 1995 թվականին դերասանուհին իր ուժերն է փորձել շեքսպիրական դրամայում՝ մարմնավորելով Օֆելիային, իսկ նրա զույգընկերն է եղել Ռեյֆ Ֆայնսոմը՝ մարմնավորելով Համլետին։ Այդ դերի համար Ֆիցջերալդը ստացել է թատերական մրցանակ *Drama Desk Award մրցանակաբաշխությունում*։ Արդյունքում նրա խաղացանկին են ավելացել անտիկ ողբերգական դերեր, եվրոպացի և ամերիկացի դասականների վեպեր և ժամանակակից դրամատուրգների ստեղծագործություններ։

## Ընտրված ֆիլմագրություն

## Դերեր թատրոնում



## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասաններ
Բիլլի. վաղ տարիները

**«Բիլլի. վաղ տարիները»** (), 2008 թվականի ամերիկյան կենսագրական ֆիլմ, որի ռեժիսորն է Ռոբի Բենսոնը։ Ֆիլմը պատմում է քարոզիչ, հասարակակն գործիչ և ԱՄՆ նախագահների կրոնական խորհրդատու Բիլլի Գրեհեմի երիտասարդ տարիների մասին։

## Սյուժե
XX֊ից XXI֊րդ դարերում Բիլլի Գրեհեմը համարվում էր ազդեցիկ դեմք ավետարանչականների մեջ։ Բայց նա միշտ չէ որ հավատացյալ չի եղել։ Նրա կյանքը կտրուկ փոխվեց, երբ նա հանդիպեց քարոզիչ Չարլզ Թեմփելթոնի հետ։

## Դերակատարներ
* Արմի Համեր՝ Բիլլի Գրեհեմ
* Ստեֆանի Բաթլեր՝ Ռութ Բել Գրեհեմ
* Քրիստոֆեր Պոլահա՝ Չարլզ Թեմփելթոն
** Մարտին Լանդաու՝ մեծահասակ Չարլզ Թեմփելթոն
* Լինդսի Ուագնր՝ Մարոու Գրեհեմ
* Ջոշ Տըրներ՝ Ջորջ Բեվերլի Շի
* Ջենիֆեր Օ՛Նիլ՝ Լրագրող

## Արտադրություն
### Լսումներ
Ֆիլմի սցենարիստ և պրոդյուսեր Ուիլյամ Փոլ ՄաքՔեյը ցանկանում էր, որ Ջոն Հեյգը կատարի ավետարանչական առաջնորդ Մորտդեկայ Հեմի դերը, սակայն ռեժիսոր Ռոբի Բենսոնը կարծում էր, որ նա լինելով հասարակական հակասական կերպար, կարող է վնասել ֆիլմին և նրա փոխարեն ընտրեց Քլիֆ Բեմիսին։

Դերասանների լսումները տեղի ունեցան Լոս Անջելոսում, Նյու Յորքում և Սան Ֆրանցիսկոյում։

### Նկարահանումներ
Ֆիլմը նկարահանվել է Թենեսի նահանգի Նեշվիլ և Ուաթերթաուն քաղաքներում, 3.6 միլիոն դոլար արտադրական բյուջեով։

## Սաունդթրեք
# Over the Next Hill (Brooks and Dunn) - 3:08
# Low (Սարա Էվանս) - 3:12
# Look at Me (Ալան Ջեքսոն) - 3:15
# Shelter Me (Չայնա Էլդերման) - 2:45
# Ruth's Prayer by (Փեթի Գրիֆին) - 3:48
# Heavenly Day by (Բրենդոն Հիթ) - 3:34
# The Great Wild Beyond (Գրեգորի Փեյջ) - 3:50
# Amazing Love (Մայքլ Ու․ Սմիթ և Մելդինա Դուլիթլ) - 3:21
# In Dreams (Ռոյ Օրբիսոն) - 2:49
# What a Friend We Have in Jesus (Բրեդ Փեյսլի) - 2:27
# Almost Persuaded (Ջոշ Թըրներ) - 2:13
# Just As I Am (Սիերա Հոլ) - 2:19

## Մրցանակներ և առաջադրումեներ
Բիլլի Գրեհեմի դերի համար Արմի Համերը ստացել էր առաջադրում Epiphany Prize (մրցանակ կրոնական ֆիլմերի և հեռուստատեսության համար) մրցանակաբաշխությանը՝ տարվա լավագույն արական դերի համար։

## Ծանոթագրություններ

## Արտաքին հղումներ
* Պաշտոնական կայքէջ 
* 
* 
* ''«Բիլլի․ Վաղ տարիները»'' ֆիլմը Box Office Mojo կայքում
* ''«Բիլլի․ Վաղ տարիները»'' ֆիլմը Metacritic կայքում
* 
* ''«Բիլլի․ Վաղ տարիները»'' ֆիլմը Yahoo Movies կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Չար փոքր բաները

**Չար փոքր բաները** (), «Վամպիրների գիշերը» ֆիլմի ռեժիսոր Ջեյ Ս. Կարդոնեի սարսափ ֆիլմը, որի պրեմիերան ԱՄՆ-ում տեղի է ունեցել 2006 թվականի նոյեմբերի 17-ին։

Կարգախոսը՝ «Այս անտառը սարսափելի գաղտնիք է պահպանում…»:

## Սյուժե
Ամուսնու մահից հետո Կարենը, որպես ժառանգություն Փենսիլվանիայի հանքափորային քաղաքի մերձակայքում ստանում է մի փոքր կալվածք։ Նա և դստրերը՝ Սառան ու Էմման տեղափոխվում են այստեղ։ Տունը ընդարձակ և գեղեցիկ էր երևում, սակայն Կարենին ու իր աղջիկներին չեն լքում անբացատրելի անհանգստության զգացողությունը։ Հենց առաջին գիշերը Կարենն արթնանում է սառը քրտինքը ճակատին. երազում նա տեսել էր մահացած երեխաներ, որոնք, կարծես, մեր ժամանակից չեն։

Նկուղում կինը գտնում է հին թերթերի կտրանք և լուսանկարներ։ 1913 թվականին այստեղ տեղի է ունեցել սարսափելի ողբերգություն. գրեթե հարյուր տարի առաջ այստեղ եղել է մի հանքահոր, որի վրա աշխատել են երեխաները։ Բայց մի օր պայթյուն է տեղի ունեցել, որի արդյունքում քանդվել է հանքփորը՝ իր մեջ թաղելով այստեղ աշխատող կենդանի երեխաներին։

Կարենը հասկանում է, որ իր մղձավանջներում նա տեսնում է այդ երեխաների դեմքերը։ Այդ ժամանակ փոքրիկ Էմման, ծառերի հետևում տեսնելով տարօրինակ ստվեր, հետևում է նրան՝ խորհրդային անտառում գնալով ավելի ու ավելի հեռու։ Կարենը իմանում է, որ Էմման իրեն նոր ընկերուհի է գտել՝ Մերիին, ով, պարզվում է, զոմբի է։

## Դերերում
* Լոռի Հերինգ — *Կարեն Տաննին*
* Սկաուտ Թեյլոր-Քոմփթոն — *Սառա Տաննին*
* Քլոյե Գրեյս Մորեց — *Էմմա Տանին*
* Ջեֆրի Լյուիս— *Հարոլդ Թոմսոնն*
* Բեն Կրոսս — *Ահարոն Հենքսը*
* Մարտին ՄաքԴուգգալ — *Ուիլյամ Կարլտոն*

## Ցուցադրություն
Առաջին անգամ ֆիլմը ցուցադրվել է 8 Films to Die For կինոփառատոնի ժամանակ։

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2006 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆիլմեր զոմբիների մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Փենսիլվանիայում
Կատեգորիա:Ֆիլմեր, որոնց գործողությունները տեղի են ունենում 1913 թվականին
Կատեգորիա:Ֆիլմեր, որոնց գործողությունները տեղի են ունենում 2000-ականներին
Ագռավը (ֆիլմ, 2012)

«**Ագռավ**» (), ռեժիսոր Ջեյմս Մաքթիգի ամերիկյան դետեկտիվ թրիլերը Էդգար Ալլան Պոյի մասին։ Սցենարը գրել են Բեն Լիվինգսթոնը և Հաննա Շեքսպիրը։ Գլխավոր դերերում հանդես են գալիս Ջոն Քյուսաքը, Էլիս Իվը և Օլիվեր Ջեքսոն Կոեն։ Ֆիլմի նկարահանումները սկսվել է 2010 թվականի նոյեմբերի 9-ին Բելգրադ և Բուդապեշտ քաղաքներում։ Ֆիլմի պրեմիերան տեղի է ունեցել 2012 թվականի մարտի 9-ին Մեծ Բրիտանիայում և Իսպանիայում, Ռուսաստանում՝ 2012 թվականի ապրիլի 12-ին։

## Սյուժե
Ֆիլմում պատմվում է Էդգար Ալլան Պոյի կյանքի վերջին օրերի մասին։ Նշանավոր գրողը և բանաստեղծը դետեկտիվի հետ միասին հետապնդում է սերիական մարդասպանին, որի հանցագործությունները ամբողջությամբ կրկնում են նրա ստեղծագործություններում։

## Դերերում
* Ջոն Քյուսաք - Էդգար Ալլան Պո
* Էլիս Իվ - Էմիլի Համիթոն
* Օլիվեր Ջեքսոն Կոեն - Ջոն Կանտրել
* Լյուկ Էվանս - ղեկավար Էմիթ Ֆիլդս
* Քևին ՄաքՆելլի- Մադաքս
* Սեմ Հազելդին - Այվեն Ռեյնոլդս
* Պեմ Ֆերիս - տիկին Բրեդլի
* Բրենդան Գլիսոն - նավապետ Հանիլթոն
* Սերգեյ Տրիֆունովիչ
* Իեն Վիրգո
* Բրենդան Կոյլ - Ռեյգան
* Մ. Էմեթ Ուոլշ

## Քննադատների կարծիքներ
Ֆիլմը քննադատների կողմի մեծ մասամբ ստացել է բացասական արձագանք։ *Rotten Tomatoes* կայքում նրա ցուցանիշը հասել է ընդամենը 21 %-ի (118 գրաքննությունից հետո, որոնցից միայն 25-ն էին դրական)։ Հայտնի ֆանտաստ գրող և կինոքննադատ Քիմ Նյուման իր գրաքննադատությունը, հրապարակել է *Empire* ամսագրում, ու միանգամից բացասաբար է արտահայտվել նկարի մասին, նշելով թույլ սցենարի թերությունները, կերպարի շաբլոնությունը, ավարտելով, որ սաունդթրեքը անտեղի էր և ամբողջովին բացակայում էր պատմական արժանահավատությունը։

## Հետաքրքիր փաստեր
Էդգար Ալլան Պոյի դերի համար հարցազրույց են անցել Ջերեմի Ռեները և Յուեն Մաքգրեգորը։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Հունգարական թրիլեր ֆիլմեր
Կատեգորիա:Ֆիլմեր գրողների մասին
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում 1849 թվականին
Կատեգորիա:Ամերիկյան դետեկտիվ ֆիլմեր
Ավրորա (հաղորդավարուհի)

**Ավրորա** (իրական անունը՝ **Իրինա Յուրեվնա Յուդինա**, ), ), ռուս հեռուստահաղորդավարուհի, դերասանուհի, ֆոտոմոդել։

## Կենսագրություն
ծնվել է 18 հուլիսի 1973 թվականին Օրեխովո-Զուևոյում։ 1990 թվականին ավարտել է միջնակարգ դպրոցը։
1990-1995 թվականներին սովորել է Նիժեգորոդի պետական ճարտարապետական և շինարարական համալսարանի ճարտարապետության ֆակուլտետը՝ սովորելով «քաղաքային շինարարություն» մասնագիտությամբ։

1996 թվականի մայիսի 1-ից մինչ 2007 թվականի սեպտեմբերը եղել է Муз-ТВ հեռուստաալիքի առաջատար հաղորդավարուհին։ Վարել է «Клипомания» (Կլիպոմանիա) հաղորդումը, կանացի շոու՝ «Հյութահանը», առավոտյան ժամանցային «Կյանքը հրաշալի է», «Երեկոյան ղողանջ», «Սիեստա» ծրագրերը և այլն։ Հինգ տարի շարունակ վարել է «Հիթ շքերթ 20» հաղորդումը։ 1997 թվականից մինչ 2000 թվականը Ավրորան եղել է «Wrigley» ամերիկական մաստակի գովազդային «դեմքը»։

2003 թվականի օգոստոսից մինչ 2004 թվականի մարտը Եգոր Դրուժինինի հետ միասին վարել է ամեն շաբաթյա «Ոսկե գրոմոֆոն» մրցույթի հեռուստատեսային տարբերակը։ 2005 թվականի հունիսին եղել « Muz-TV մրցանակաբաշխության» հաղորդավարուհին։

2006 թվականի մարտից եղել է ՏՆՏ հեռուստաալիքով ցուցադրվող «Նախկին կանանց ակումբ» հաղորդման հաղորդավարուհիներից մեկը (Վերա Սոտնիկովայի, Լեռա Կուդրյավցևայի և Ժաննա Էպպլեյի հետ)։

2010 թվականի հունվարից դարձել է ТВ Центр հեռուստաալիքի առավոտյան ցուցադրվող տեղեկատվական և ժամանցային «Տրամադրություն» հաղորդման հաղորդավարուհին։

2011 թվականի սեպտեմբերից դարձել է ՏՆՏ հեռուստաալիքով ցուցադրվող «Մոխրոտիկ․ վերբեռնում» շոուի հաղորդավարուհին։

2012 թվականից եղել է «Домашний» հեռուստաալիքով ցուցադրվող «Աստղային պատմություններ․ հեռուստաամսագիր» ծրագրի հաղորդավարուհին։

Նկարահանվել է երկու ֆիլմերում՝ «Շարժման մեջ» (2002, ռեժ. Ֆիլիպ Յանկովսկի, Եվա անունով հաղորդավարուհու փոքր դեր) և «Ոչ ոք չգիտի սեքսի մասին» (2006, ռեժ. Ալեքսեյ Գորդեև, Անգելինայի դերում)։

Վարել է «Ոսկե գրոմոֆոն» և «Երաժշտական խաղանիշ» հաղորդումները Ղազախստանում։

2009 թվականին եղել է «Վստահություն» (Dove) համացանցային ծրագրի գովազդային դեմքը։

2010 թվականին՝ «Nestle Fitness» ընկերության գովազդային դեմքը։

2011 թվականից մինչ Range Rover Evoque սիթիշեյփերը։

2013 թվականին ստեղծել է սեփական ապրանքանիշը «SISTERconcept»:

2015 թվականի հունվարից դարձել է Համառուսական երաժշտական «Նոր աստղ]]» հաղորդման հաղորդավարուհին, որը ցուցադրվել է «Звезда» հեռուստաալիքով։

### Անձնական կյանք
Ամուսնացած է ռեժիսոր, հեռուստահաղորդավար, տեսահոլովակներ նկարահանող, դերասան Ալեքսեյ Բարիսովիչ Տրեյմանի հետ։ Ունի մեկ դուստր՝ Ավրորա Տրեյմանը։

### Հեռուստատեսություն
* «Կլիպամանիյա»
* «Հյութաքամիչ»
* «Կյանքը հրաշալի է»
* «Երեկոյան գոտի»
* «Սիեստա»
* «Հիթ-շքերթ 20»
* «Ոսկե գրամոֆոն»
* «Նախկին կանանց ակումբ»
* «Երաժշտական խաղանիշ»
* «Տրամադրություն»
* «Մոխրոտիկ։ Վերբեռնում»
* «Աստղային պատմություններ․ հեռուստաամսագիր»
* «Նոր կյանք»
* «Նոր աստղ»

### Ֆիլմագրություն
«Լյուբեի գոտի» - *էպիզոդ* (1994)
«Շարժման մեջ» - *հաղորդավարուհի Եվա* (2002)
«Ոչ ոք չգիտի սեքսի մասին» - *Անգելինա* (2006)
«Մոսկվա՛, ես քեզ սիրում եմ» — *էպիզոդэпизод* (2010)

## Ծանոթագրություններ

## Արտաքին հղումներ
* vjavrora.ru-Ավրորայի պաշտոնական կայք էջը

Կատեգորիա:Դերասանուհիներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս հաղորդավարուհիներ
Կատեգորիա:Ֆոտոմոդելներ
Ակվարիում (ֆիլմ, 2009)

**Ակվարիում** (), 2009 թվականին լույս տեսած դրամատիկական ֆիլմ։ Ռեժիսորը Անդրեա Առնոլդն է։ Ֆիլմը ժյուրիի մրցանակին է արժանացել Կաննի կինոփառատոնի ժամանակ, ստացել է BAFTA մրցանակ լավագույն բրիտանական ֆիլմ անվանակարգում և մի շարք այլ մրցանակներ։

## Սյուժե
15-ամյա Միան ապրում է բազմահարկ տան բնակարաններից մեկում իր թեթևամիտ մոր և փոքր քրոջ հետ։ Աղջիկը ագրեսիվորեն է տրամադրված ամեն ինչին իր շրջապատում. նրան հեռացրել են դպրոցից, այնպես որ մայրը պատրաստվում է նրան ուղարկել գիշերօթիկ դպրոց։ Միայի միակ հետաքրքրությունը պարն է, որում նա անընդհատ կատարելագործվում է։ Մի անգամ առավոտյան խոհանոցում նա հանդիպում է իր մոր նոր ընկերոջը և չնայած այն անտարբերությանը և թշնամությանը, որ նա ցույց էր տալիս, Միայի մոտ այդ տղամարդու հանդեպ համակրանք է առաջանում։

## Արտադրություն
Կեթի Դևիսը, ով Միայի դերն էր մարմնավորում, չուներ դերասանական փորձ։ Նրան դերը մարմնավորելու են հրավիրել այն բանից հետո, երբ դերասաններին ընտրողների օգնականներից մեկը տեսել է նրան երկաթգծի կայարանում։ Ֆիլմը նկարահանվել է ժամանակագրական հաջորդականությամբ։ Յուրաքանչյուր շաբաթվա վերջում դերասանները ստանում էին սցենարի մի մասը, որ նրանք պետք է խաղային հաջորդ շաբաթվա ընթացքում։ Այդպիսով նրանք չգիտեին, թե ինչ է կատարվելու իրենց կերպարների հետ ֆիլմի վերջում։

## Դերերում
* Քեթի Ջարվիս` Միա Ուիլիամս
* Մայքլ Ֆասբենդեր` Կոնոր
* Կիրսոն Ուերինգ` Ջոան Ուիլիամս, մայր
* Ռեբեկա Գրիֆիթս` Թեյլոր Ուիլիամս
* Գարի Տրեդեվեյ` Բիլի
* Սիդնի Մերի Նեշ` Կիրա
* Սառա Բայս` Քելի

## Արձագանքներ
Ֆիլմը 90%-ով դրական արձագանքների է արժանացել *Rotten Tomatoes* կայքում։

## Մրցանակներ

Բացի այդ, 2009 թվականին ֆիլմը ստացել է 3 մրցանակ European Film Awards-ի ժամանակ` լավագույն ֆիլմ, ռեժիսոր և դերասանուհի։

## Ծանոթագրություններ

## Արտաքին հղումներ
*  
* «Ակվարիում»-ը Մայքլ Դասբենդերի կայքում

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Բրիտանական դրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր դեռահասների համար
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
99 տներ

**«99 տներ»** (), 2014 թվականին նկարահանված ամերիկյան ֆիլմ, որի ռեժիսորն է Ռամինա Բահրանին։ Ֆիլմի պրեմիերան տեղի է ունեցել 71-րդ Վենետիկյան կոնֆերանսի ժամանակ։ ԱՄՆ-ում ֆիլմը ցուցադրվել է 2015 թվականի սեպտեմբերի 25-ին։

## Սյուժե
Կոռուպացված գործակալ Ռիք Քարվերը իր տնից վտարում է գործազուրկ հորը՝ Դենիս Նեշային։ Նեշային այլ ելք չի մնում քան աշխատել Քարվերի մոտ տունը հետ վերադարձնելու հույսով։ Նեշը սկսում է գործել այնպես, ինչպես Քարվերը, նա ինքն էլ է մտնում կոռուպցիայի աշխարհ։

## Դերերում
* Էնդրյու Գարֆիլդ՝ Դենիս Նեշ
* Լաուրա Դերն՝ Լին Նեշ
* Մայքլ Շաննոն՝ Ռիք Քարվեր
* Թիմ Գուինի՝ Ֆրենկ Գրին
* Նոա Լոմակս՝ Քոննր Նեշ

## Ընդունում
Ֆիլմը հիմնականում ստացել է դրական արձագանքներ։ Rotten Tomatoes կայքում 113 հոգու քվեարկությունների արդյունքում ֆիլմը 10 բալանոց համակարգով ստացել է 7․5 բալ, այն ունեցել է 90% դրական արձագանք։ 31 կինոքննադատների արձագանքների հիման վրա Metacritic կայքում ֆիլմը հավաքել է 100 միավորից 76-ը։ «Դրական ընդհանուր արձագանքների հաշվով» այս ֆիլմը ունի բարձր վարկանիշ։

## Մրցանակներ և անվանակարգեր
* 2016 թվականին որպես երկրորդ պլանի լավագույն դերասան անվանակարգում ստացել է «Ոսկե գլոբուս» մրցանակ (Մայքլ Շաննոն)
* 2016 թվականին որպես երկրորդ պլանի լավագույն դերասան անվանակարգում ստացել է «Քննադատի ընտրություն» մրցանակ (Մայքլ Շաննոն)
* 2016 թվականին որպես երկրորդ պլանի լավագույն դերասան անվանակարգում ստացել է «Անկախ հոգի» մրցանակ (Մայքլ Շաննոն)
* 2016 թվականին որպես երկրորդ պլանի լավագույն դերասան անվանակարգում ստացել է «ԱՄՆ-ի կինոդերասանների Գիլդիի մրցանակ» մրցանակ (Մայքլ Շաննոն)
* 2016 թվականին երկու անվանակարգում «Սատուրն» մրցանակ որպես լավագույն անկախ ֆիլմ և որպես երկրորդ պլանի լավագույն դերասան (Մայքլ Շաննոն)
* 2014 թվականին 71-րդ Վենետիկյան կոնֆերանսում ստացել է երկու մրցանակ՝ *SIGNIS՝ հատուկ հիշաակում* (Ռոման Բահրանի), *Vittorio Veneto Film Festival* մրցանակ լավագույն ֆիլմի համար (Ռոման Բահրանի), ինչխես նաև *Ոսկե առյուծ* նոմինացիա (Ռոման Բահրանի)

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Նոր Օռլեանում նկարահանված ֆիլմեր
Եղբայրները Գրիմսբիից

**Եղբայրները Գրիմսբիից** (), ռեժիսոր Լուի Լետերեի կողմից նկարահանված բրիտանական-Ամերիկյան կատակերգական ֆիլմ լրտեսների մասին։ Ֆիլմի սցենարը գրել է Սաշա Բարոն Կոենը, ով կատարել է ֆիլմի գլխավոր դերերից մեկը։

## Սյուժե
Սեբաստյան Բուտչերը բրիտանական կառավարության հատուկ գործակալ է, ով ամբողջ աշխարհում չունի իրեն հավասարը։ Ավագ եղբայրը կրտսերի հակապատկերն է։ Նա ամեն անգամ ընկնում է անախորժությունների մեջ, ունի շատ երեխաներ և ֆուտբոլի երկրպագու ընկերներ։ Գործակալն ստիպված է լինում թաքնվել, որպեսզի մշակի Երկիր մոլորակի փրկության ծրագիր։ Կարո՞ղ է նա կատարել դժվար առաջադրանքը, երբ իր կողքին ապրում է իր հարազատը, ով իր հետ միշտ մեծ խնդիրներ է բերում։

## Դերերում

## Արտադրություն
Ֆիլմի նկարահանումներն սկսվել են հունիսի 4-ին Էսսեքսում։

## Թողարկում
2014 թվականի փետրվարի 13-ին «Եղբայրները Գրիմսբիից» ֆիլմը Paramount Pictures-ից փոխանցվել է Columbia Pictures, և հայտարարվել է, որ ֆիլմն ԱՄՆ-ում կթողարկվի 2015 թվականի հուլիսի 31-ին։ Ավելի ուշ թողարկման ամսաթիվը տեղափոխվել է մինչև 2016 թվականի մարտի 11։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2016 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Բրիտանական արկածային ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Pinewood Studios-ում նկարահանված ֆիլմեր
Կատեգորիա:Ֆիլմեր եղբայրների մասին
Թեհրանի ժամանակակից արվեստի թանգարան

**[[Թեհրան]]ի ժամանակակից արվեստի թանգարան** (), ժամանակակից արվեստի թանգարան Թեհրանում, գտնվում է Պարկ Լալեում։ Համարվում է Իրանի ամենախոշոր թանգարաններից մեկը։ Թանգարանի հավաքածուն ներառում է ավելի քան 3000 ցուցանմուշներ, XIX—XX դարի եվրոպական և ամերիկյան արվեստի գործեր, փորագրություններ, լուսանկարներ, քանդակներ, ինչպես նաև` Իրանի ժամանակակից արվեստի ամենամեծ հավաքածուն։

## Պատմություն
Թանգարանը հիմնադրել է Ֆարահ կայսրուհին 1977 թվականին։ Նրա հավաքածուն համարվում է ամենամեծը և արժեքավորը, որտեղ ներառված են Եվրոպայի և Հյուսիսային Ամերիկայի ժամանակակից արվեստի գործեր։  Թանգարանի շենքը կառուցել է պարսիկ ճարտարապետ Կամրին Դիբայը, ով նախագծի իրականացման համար օգտագործել է ավանդական պարսկական ճարտարապետության տարրեր։ Թանգարանը կառուցել են Լալե զբոսայգու հետ միաժամանակ, 1977 թվականին։ Շինարարական աշխատանքների ժամանակ օգտագործվել են այնպիսի նյութեր, որոնք համապատասխանում են տեղի կլիմային։ Շենքը ժամանակակից արվեստի նմուշ է։ Թանգարանային համալիրը բաղկացած է մի քանի շենքերից, որոնք կապված են միմյանց հետ ոչ մեծ փակ մուտքերով։ Թանգարանի տարածքի մեծ մասը գտնվում է հողի վրա։ Թանգարանի վերին մասը հիշեցնում է ավազաթմբեր անապատում։ Թանգարանին մոտ գտնվող այգում կանգնեցված են Մաքս Էրնստայի, Ալբերտ Ջոկոմետի, Րենե Մագրիտայի, Հենրի Մուրայի և Պերվիզ Տանավոլի քանդակները։

## Ցուցադրություն
Իրանական հեղափոխությունից հետո, 1979 թվականին, 20 տարի շարունակ թանգարանի հավաքածուն չի ցուցադրվել և պահվել է պահեստում։ Առաջին ցուցադրությունը, որտեղ ներկայացված էին Հոկնիի, Լիխտեյնշտայնի, Ռուշենբերգի և Ուրխոլայի աշխատանքները, կայացել է 1999 թվականին։ Այս պահին հավաքածուի արևմտյան մշակույթի մի քանի նկարներ թանգարանում ցուցադրվում են շաբաթը մեկ, սակայն պահպանողականության պատճառով իրանական կառավարությունը հավաքածուի մեծ մասն արգելել է ցուցադրել։ Ժամանակակից արևմտյան արվեստի ավելի արժեքավոր հավաքածուները թանգարանի համար ձեռք են բերվել Դեյվիդ Գելոուեմի և Դոննոյ Ստեյնի կողմից` Ֆարահ կայսրուհու հանձնարարությամբ։ Թանգարանի գեղարվեստական ֆոնդերն ունեն 2,5 միլիարդ բրիտանական ֆունտի արժեք։ Թանգարանում նաև ցուցադրվում են պարսիկ ժամանակակից նկարիչներ Տաբատայի, Սեպեխրիի և Մոասեսայի նկարները։

## Ծանոթագրություններ

Կատեգորիա:Թեհրանի թանգարաններ
Կատեգորիա:Ժամանակակից արվեստի թանգարաններ
Կատեգորիա:1967 հիմնադրված թանգարաններ
Կատեգորիա:1967 հիմնադրումներ Իրանում
Կատեգորիա:1977 կառուցումն ավարտված շենքեր և կառույցներ
Կատեգորիա:Թեհրանի տեսարժան վայրեր